M5 (Ungarn)

Motorvei M5 er en 160,9 km lang motorvei som går fra den ungarske hovedstaden Budapest til landsbyen Röszke på grensen til Serbia. Motorveien går gjennom byene Kecskemét og Szeged, og forbinder dermed Budapest med de sørøstlige delene av landet. Motorveien nådde Szeged i desember 2005, mens den gjenværende strekningen (mellom Szeged og Röszke) ble bygd ferdig i april 2006. M5 fortsetter som europavei E75 i Serbia fra den serbiske siden av grensen ved Horgoš. Den er også en del av E60 og E71. 

Kategori:Motorveier i Ungarn